Tranzīts (grupa)

**Tranzīts** ir latviešu deju mūzikas grupa no Gulbenes. Grupa izveidota 1994. gadā. Ralfs Rubenis un Aldis Zaļūksnis uzstājās festivālā "Sinepes un Medus 1994" ar grupu, kuras nosaukums bija **PEA**. Pēc festivāla Aldis Zaļūksnis atstāja grupu, un Ralfs Rubenis (kopā ar dejotājiem) turpināja darbību ar nosaukumu "Tranzīts".

## 1994: grupas izveidošanās
Grupa izveidojās 1994. gadā, pateicoties festivālam "Sinepes un Medus 1994". Sākotnēji grupas nosaukums bija "PEA" un tās sastāvā bija Ralfs Rubenis un Aldis Zaļūksnis. Grupa festivālā ieguva balvas par labākajiem aranžējumiem un dziesmu tekstiem, kā arī aicinājumu turpmākai sadarbībai, lai ierakstītu albumu. Tomēr neilgi pēc festivāla Aldis Zaļūksnis atstāja grupu, bet Ralfs Rubenis (kopā ar dejotājiem) turpināja darbību ar jaunu grupas nosaukumu "Tranzīts". 1995. gadā grupa izdeva pirmo debijas albumu ar nosaukumu "Paralēlās pasaules". Grupas sākotnējais sastāvs — Ralfs Rubenis (solists), Edijs Aleksejevs (dejas, horeogrāfija), Gunārs Ambergs (dejas, horeogrāfija), Arturs Kuziks (dejas), Andrejs Nakoskins (dejas).

## Ralfs Rubenis
Grupas līderis Ralfs Rubenis dzimis 1970. gada 12. augustā Gulbenē. Jau 6 gadu vecumā Ralfs vēlējās mācīties mūzikas skolā. Beidzis Gulbenes mūzikas skolu 1983. gadā, mācījies klavieru uz kora nodaļās, kur apguvis klavierspēli un dziedāšanu pie skolotājām Lipsbergas, Grīntāles un Veikšānes. No 1977. līdz 1988. gadam mācījies Gulbenes 1. vidusskolā. 1983. gadā kopā ar māti un brāli no Gulbenes pārcēlās dzīvot uz Stāmerienu.

Mācījies Latvijas Lauksaimniecības universitātes Tehniskajā fakultātē, kuru beidza 1998. gadā. Mācoties akadēmijā, Ralfs Rubenis vadīja diskotēkas Gulbenes rajona Stāmerienas pagasta klubā "Alianse", bija dziedošais dīdžejs. 1994. gadā nodibināja grupu "PEA", kura pēc gada kļuva par grupu "Tranzīts".

Ar savu nākamo sievu Ivetu iepazinās 1992. gadā. Ir divi bērni — meita Patrīcija (dzimusi 1993. gada 5. janvārī), dēls Niks (dzimis 1998. gada 16. septembrī). Dziesma “Pievilkšanas spēks” ir par ģimenes mieru. Dziesmu “Pasaka” autors nosapņoja, bet dziesmai “Nezvani vairs” iedvesmoja filma “Šaurā, sārtā līnija”.

Ralfs Rubenis vadījis muzikālo raidījumu *Tvaix*, kurā apmācīja jaunos mūziķus šovbiznesā. 2008. gada rudenī mūziķis kopā ar Lauru Kosīti piedalījās šovā "Zvaigžņu lietus", kurā ieguva otro vietu.

## Grupas koncertdarbība
Grupa "Tranzīts" koncertējusi Latvijā, kā arī ārpus Latvijas robežām, tai skaitā Īrijā un Lielbritānijā. 2011. gada 7. augustā grupa koncertēja Dārbi. 2012. gada jūnijā grupa aizvadīja koncertu Bostonā. Viena no grupas pazīstamākajām dziesmām ir "Es nevaru būt balts". 2014. gada martā grupa nāca klajā ar jaunu kompozīciju "Burvis". Dziesmas ideja atgādināja rakstnieka Paulu Koelju frāzi "ja tu kaut ko vēlies, visa pasaules slepus sadodas rokās, lai tev palīdzētu". Dziesma tapa ierakstu studijā Stāmerienā. Mūzikas un vārdu autors, kā arī aranžētājs un producents bija Ralfs Rubenis.

2024. gadā grupa devās koncerttūrē “Atpakaļ nākotnē” par Latviju, sniedzot astoņus koncertus. 2025. gadā grupa atzīmēja savu 30. dzimšanas dienu Stāmerienas pilī.

## Diskogrāfija
### Studijas albumi
# "Paralēlās pasaules" (1995)
# "Es esmu tāds" (1996)
# "Nevaru būt balts" (1997)
# "Visu vai neko" (1999)
# "Atpakaļ nākotnē" (2001)
# "Zelta būrītis" (2004)
# "Atspulgi" (2009)
# "Tauriņa efekts" (2016)

### Videoklipi dziesmām
# "Nepabeigtie darbi"
# "Vai tu tur esi"
# "Septiņas dienas"

## Apbalvojumi
# Gada ierakstu kompāniju gada balva 96' - Firmas "Mapl" gada albums: "Es esmu tāds"
# Muzikālā banka 2001
# Muzikālā banka 2002
# Gada vērtīgākā dziesma 2002 — "7 dienas" (3.vieta)
# Gada vērtīgākā dziesma 2003
# Gada vērtīgākā dziesma 2004
# Muzikālā banka 2005

## Atsauces

## Ārējās saites
* Oficiālais draugiem.lv konts
* Oficiālais facebook.com konts